"Ons sal slegs produkte verkoop wat ons weet ons self sal koop," sê die verkoopsbestuurder, Barbara Bamber. "Ons weier eenvoudig om 'n produk te verkoop wat van so 'n lae gehalte is dat die klant 'n paar maande later sal moet terugkeer om dit te vervang."
Bamber sê hulle geniet dit wanneer die kliënte hulle tyd gebruik om rond te stap en nuuskierig produkte uit te soek. "Ons moedig hulle eintlik aan om so te maak!" voeg sy entoestiasties by. En hulle geniet dit veral wanneer 'n kliënt opgewonde raak oor 'n produk, en oor hoe mooi dit in hulle huis sal pas.
"Metelerkamps is trots daarop om nie net die beste produkte aan te bied nie, maar ook die beste moontlike koopervaring. Al is ons nie so groot soos 'n winkelsentrum nie, kan jy beslis vir ure lank verlore raak in ons winkel." As dit gebeur, verseker Bamber dat daar altyd iemand beskikbaar sal wees om jou te help en enige vrae te beantwoord.
En nou, met meer bewustheid rondom internet-aankope, is dit goeie nuus dat Metelerkamps ook 'n gerieflike aanlynwinkel aanbied met 'n reeks produkte vir diegene wat nie tot 'n besluit kan kom in die winkel nie, of net eenvoudig wil aankope doen vanuit die gerief van hul eie huis. Die webtuiste het die afgelope tyd aansienlik gegroei. "Dit gebeur ook gereeld dat mense inkom en rondkyk en later aanlyn bestel," verduidelik Steyn.